Gigantiske mammutter, uldhårede næsehorn og drabelige sabelkatte er blandt de dyr, du kan møde, hvis du tager en tur i Aalborg Zoo.  De er en del af en ny istidsudstilling, som giver et indblik i, hvordan istidens dyr så ud og levede. Og utroligt mange mennesker har lagt vejen forbi, for at se den store udstilling. Allerede nu har udstillingen trukket mere end 200.000 besøgende til. En stigning på 10 % i forhold til antallet af besøgende sidste år. - Selvom det er tidligt på sæsonen, kan vi konstatere, at vores nye istidsudstilling har været et tilløbsstykke, fortæller zoo-direktør Henrik Vesterskov Johansen. Dyrene er genskabt i naturlig størrelse, så det et imponerende syn, der troner i Aalborg Zoo. - Sommervejret har ikke været det bedste, men det har heldigvis ikke holdt folk væk fra Zoo, og både børn og voksne er meget fascineret af udstillingen og de imponerende dyr, siger Henrik Vesterskov Johansen. Frem til den 23. oktober er det muligt at få et glimt at istiden i zoo. TV2 Nord var forbi, da udstillingen åbnede. Se eller gense reportagen her:

Referat:
Sommervejret har langtfra vist sig fra sin bedste side, men det har ikke afholdt folk fra at drage i Aalborg Zoo for at se mammutter og sabelkatte.